
Parlamentul României

Camera Deputaţilor

COMISIA PENTRU ADMINISTRAŢIE PUBLICĂ  

                        1998
AMENAJAREA TERITORIULUI ŞI ECHILIBRU 

     Nr.548/ XVIII/6           

                                 ECOLOGIC                                                                                                               

A V I Z

asupra propunerii legislative privind modificarea

şi completarea Legii nr.68/1992 pentru alegerea

Camerei Deputaţilor şi a Senatului 


Cu adresa nr. 69 din 6 aprilie 1998, Comisia pentru administraţie publică, amenajarea teritoriului şi echilibru ecologic, a fost sesizată în vederea dezbaterii şi avizării, cu propunerea legislativă privind modificarea şi completarea Legii nr.68/1992 pentru alegerea Camerei Deputaţilor şi a Senatului.



În şedinţa din       1998, Comisia pentru administraţie publică, amenajarea teritoriului şi echilibru ecologic a examinat propunerea legislativă menţionată şi a avizat-o favorabil cu următoarele observaţii şi propuneri:



1. Propunem ca alin.(4) al art.5 din lege, text neavut în vedere de iniţiatorul propunerii legislative, să se modifice, urmând a avea următorul cuprins:



“(4) Listele de candidaţi propuse de alianţele politice trebuie să cuprindă şi apartenenţa politică a fiecărui candidat. Candidaţii trebuie să facă parte dintr-un partid politiclegal constituit, membru al alianţei.



Facem această propunere având în vedere soluţiile diferite care s-au dat pe baza actualului alin.(4) la alegerile anterioare, precum şi pentru a-l punde de acord cu dispoziţiile art.27 din Legea partidelor politice.



2. Intrucât procedurile electorale trebuie să se desfăşoare  cu operativitate şi în termene relativ scurte, propunem ca, la art.22 alin.1, în locul sintagmei “consiliile locale ale”, să se pună “primarii”.



Delimitarea secţiilor de votare este o operaţiune pur tehnică. Dacă rămâne în competenţa consiliului locale ea poate fi tergiversată sau chiar să fie transformată într-o chestiune politică. Precizăm că, în cazul alegerilor locale delimitarea secţiilor de votare se face de către primar, prin dispoziţie.



3. Considerâm că este strict necesar ca, în întreg cuprinsul legii, să se folosească aceleaşi denumiri pentru desemnarea aceloraşi instituţii.



Ne referim, în principal la sintagmele “partide politice” şi “alianţe politice”, ut6ilizate în Legea nr.27/1996, în timp ce, în proiectul de lege supus dezbaterii, se folosesc alte sintagme: “partide sau alianţe politice”, “partidele sau alianţele acestora” etc. (păunctul 9 art.25 alin.1 lit.c; punctul 10, art.27 alin.1 lit.g etc), ceea ce nu este permis din punct de vedere al tehnicii legislative.



4. La punctul 1, art.5 alin.(2) - Propunem să se păstreze actualul text din lege, care este mult mai clar.



5. La punctul 3, art.5 alin.(5), teza a II-a, propunem următoarea formulare:



“… Nu se admit cadidaturi independente pe listele de candidaţi depuse de partide politice sau alianţe politice, cu excepţia candidaturii preşedintelui României, când alegerile pentru Camera Deputaţilor şi Senat au loc odată cu cele pentru alegerea preşedintelui, şi nici liste de candidaţi independenţi.”



6. La punctul 5, art.18. Textul propus în proiect la lit.c) înlocuieşte, practic, alin.2 al Legii nr.68/1992, dându-i caracter imperativ, ceea ce nu ni se pare corect. Practica electorală a dovedit că este bine ca textul în cauză să aibă pentru autorităţile publice locale caracter facultativ.



In consecinţă, propunem să se menţină textul actual al art.18 alin.(2), urmând ca finalul acestuia, după sintagma “5 km.” Să primească următoarea redactare: “… 



In raport cu obiectul şi cuprinsul reglementării analizate, acestă propunerea legislativă face parte din categoria legilor organice, conform prevederilor art.117 (2) din Constituţie.

